ขุนคลังตั้งทีมป้องปรามทุจริต
"ธีระชัย" สานต่อเจตนารมณ์ "ดุสิต นนทะนาคร" เตรียมตั้งคณะทำงานแก้ปัญหาทุจริตคอรัปชั่น
7 ก.ย. 2554

"ธีระชัย" สานต่อเจตนารมณ์ "ดุสิต นนทะนาคร" เตรียมตั้งคณะทำงานแก้ปัญหาทุจริตคอรัปชั่น
นายธีระชัย ภูวนาถนรานุบาล รมว.คลัง โพสต์ข้อความลงในเฟซบุ๊กโดยระบุว่า จะสานต่อแนวคิดในเรื่องการป้องกันการทุจริตคอร์รัปชั่นของนายดุสิต นนทะนาคร ประธานหอการค้าไทยที่เสียชีวิตลง โดยในเร็วๆนี้จะะแต่งตั้งคณะทำงานเพื่อมาศึกษาแนวทางป้องปราม โดยอาศัยกลไกของตลาดเงินและตลาดทุน
นอกจากนี้นายธีระชัยกล่าวว่า อยู่ระหว่างหาทางปรับปรุงการทำงานของทีมโฆษกอยู่ เพราะขณะนี้ต้วมเตี้ยมล่าช้าเกินไป ยังไม่ค่อยทันเหตุการณ์ หลังจากเมื่อวานนี้ (6ก.ย.)กระทรวงการคลังมีเรื่องกองทุนเพื่อพัฒนาโครงสร้างพื้นฐานของเอเซียนเข้าที่ประชุมคณะรัฐมนตรี(ครม.)แต่การเผยแพร่สู่สาธารณชนยังบกพร่อง